**Adatvédelmi tájékoztató**

**a Fejér Megyei Önkormányzat**

**bírósági ülnökválasztással kapcsolatos adatkezeléséről**

Az adatkezelő adatai:

**Név**: Fejér Megyei Önkormányzat

**Székhely**: 8000 Székesfehérvár, Szent István tér 9.

**Képviseletre jogosult neve**: Dr. Molnár Krisztián

Adatvédelmi tisztviselő elérhetősége: [fejer@fejer.hu](mailto:fejer@fejer.hu), Székesfehérvár, Szent István tér 9.

A Fejér Megyei Önkormányzat (a továbbiakban: Adatkezelő) adatkezelőként kezeli az bírósági ülnökválasztással összefüggésben az ülnökjelölt és a jelölő adatait (továbbiakban: Érintett).

A bírák jogállásáról és javadalmazásáról szóló 2011. évi CLXII. törvény 212-215. §-ai és a Büntetőeljárásról szóló 2017. évi XC törvény 680 § (5) bekezdése meghatározza, hogy a bírósági ülnök jelöltnek mely törvényi feltételeknek kell megfelelnie ahhoz, hogy a Fejér Megyei Közgyűlés megválaszthassa ülnöknek. Az adatkezelés az adatkezelő közhatalmi tevékenysége keretében végzett feladatának végrehajtásához szükséges, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (továbbiakban: Rendelet) 6. cikk (1) bekezdés e) pontján alapulva, figyelemmel a Rendelet 9. cikk (2) bekezdés g) pontjában, valamint a rendelet 10. cikkében foglaltakra is. Az adatszolgáltatás kötelező, ennek hiányában nem tehető javaslat a megválasztandó bírósági ülnök személyére.

Jelen dokumentum célja, hogy tájékoztatást adjon a személyes adatok kezeléséről és a személyes adatokhoz fűződő jogokról.

A Rendelet 4. cikke alapján a jelen tájékoztatóban használt fogalmak meghatározása a következő:

* „személyes adat”: azonosított vagy azonosítható természetes személyre („Érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;
* „adatkezelés”: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés, továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés.
* „adatkezelő”: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja;
* „adatfeldolgozó”: az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel;
* „címzett”: az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak;
* „harmadik fél”: az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az Érintettel, az Adatkezelővel, az adatfeldolgozóval vagy azokkal a személyekkel, akik az Adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;
* „az érintett hozzájárulása”: az Érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az Érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;
* „felügyeleti hatóság”: egy tagállam által az 51. cikknek megfelelően létrehozott független közhatalmi szerv.

A személyes adatok kezelésének jogi háttere

Az Adatkezelő által végzett adatkezelés során különösen az alábbi jogszabályok az irányadók:

* a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (Rendelet)
* az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.)
* bírák jogállásáról és javadalmazásáról szóló 2011. évi CLXII. törvény
* a Büntetőeljárásról szóló 2017. évi XC törvény

|  |  |
| --- | --- |
|  |  |
| **Kezelt adatok köre** | A jelölt adatai:   * név * születési hely, idő * anyja neve * lakóhely * munkahely * iskolai végzettség, szakképzettség, foglalkozás * beosztás * egy hónapra járó távolélti díjának összege * cím, email cím, telefonszám   A jelölő adatai:   * név * cím, email cím, telefonszám   A személyes adatokat az érintettől vagy a jelölőtől kapjuk meg. A megválasztott ülnökről névjegyzék készül, valamint megbízólevél kerül átadásra. |

|  |  |
| --- | --- |
| **Adatkezelés célja** | A jelölési és választási, eljárás lefolytatása, a törvényi feltételnek való megfelelés ellenőrzése, beazonosítás, megbízólevél átadása, nyilvántartás vezetése vezetése, kapcsolattartás, |
| **Adatkezelés jogalapja** | GDPR 6. cikk (1) bekezdés e) pont, vagyis az adatkezelés az Adatkezelőre ruházott közérdekű vagy közhatalmi jogosítvány gyakorlásának keretében végzett feladat végrehajtásához szükséges.  Ez a jogalap magába olvasztja a GDPR 6. cikk (1) bekezdés a) pontja szerinti, az érintett személyes adatainak egy vagy több konkrét célból történő kezeléséhez adott hozzájárulása jogalapot. |
| **Adatkezelés időtartama** | jelölt és jelölője adatai tekintetében az adatok őrzésére az iratok selejtezésére az Önkormányzati hivatalok egységes irattári tervének kiadásáról szóló 78/2012. (XII.28.) BM rendelet szabályaira figyelemmel kerül sor. |
| **Adattárolás módja** | papíralapon és elektronikusan |
| **Adattovábbítás** | A közgyűlés által megválasztott ülnökök névjegyzéke, az elfogadó nyilatkozatok, megbízólevelek a Székesfehérvári Törvényszékre kerülnek továbbításra. |
| **Adatkezelésre jogosultak köre** | Az adatok kezelését kizárólag az Adatkezelő erre felhatalmazott munkatársai végzik. A döntéshozatalban résztvevők és a felhatalmazott munkatársak jogosultak hozzáférni az adatokhoz. |
| **Érintetti jogok** | tájékoztatáshoz, hozzáféréshez, helyesbítéshez, korlátozáshoz, tiltakozáshoz, törléshez való jog |

**Az érintett adatkezeléssel kapcsolatos jogai**

**Határidő**

Az Adatkezelő az érintett jogai gyakorlására irányuló kérelmét az annak beérkezésétől számított legfeljebb egy hónapon belül teljesíti. A kérelem beérkezésének napja a határidőbe nem számít bele. Az Adatkezelő szükség esetén, figyelembe véve a kérelem bonyolultságát és a kérelmek számát, ezt a határidőt további két hónappal meghosszabbíthatja. A határidő meghosszabbításáról az Adatkezelő késedelem okainak megjelölésével a kérelem kézhezvételétől számított egy hónapon belül tájékoztatja az érintettet.

**Az adatkezeléssel kapcsolatos érintetti jogok**

**A hozzáféréshez való jog**

Az érintett jogosult arra, hogy az Adatkezelő által megadott elérhetőségeken keresztül tájékoztatást kérjen arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy megismerje azt, hogy

• az Adatkezelő - milyen személyes adatait; - milyen jogalapon; - milyen adatkezelési cél miatt; - mennyi ideig kezeli; továbbá, hogy

• az Adatkezelő kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait;

• milyen forrásból származnak a személyes adatai;

• a Adatkezelő alkalmaz-e automatizált döntéshozatalt, valamint annak logikáját, ideértve a profilalkotást is.

Az Adatkezelő az adatkezelés tárgyát képező személyes adatok másolatát az érintett erre irányuló kérésére első alkalommal díjmentesen bocsátja a rendelkezésére, ezt követően adminisztratív költségeken alapuló, ésszerű mértékű díjat számíthat fel. Az adatbiztonsági követelmények teljesülése és az érintett jogainak védelme érdekében a Hatóság köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

**A helyesbítéshez való jog**

Az érintett személy az Adatkezelő által megadott elérhetőségeken keresztül kérheti, hogy az Aadatkezelő módosítsa valamely személyes adatát. Amennyiben az érintett hitelt érdemlően igazolni tudja a helyesbített adat pontosságát, az Adatkezelő a kérést legfeljebb egy hónapon belül teljesíti, és erről az általa megadott elérhetőségen értesíti az érintett személyt.

**A zároláshoz (adatkezelés korlátozásához) való jog**

Az érintett személy az Adatkezelő által megadott elérhetőségeken keresztül kérheti, hogy a személyes adatai kezelését az Adatkezelő korlátozza (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) amennyiben

- vitatja a személyes adatai pontosságát (ebben az esetben az Aadatkezelő arra az időtartamra korlátozza az adatkezelést, amíg ellenőrzi a személyes adatok pontosságát);

- az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;

- az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy

- az érintett tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben).

**A tiltakozáshoz való jog**

Az érintett személy az Adatkezelő elérhetőségeken keresztül tiltakozhat az adatkezelés ellen, ha álláspontja szerint az Adatkezelő a személyes adatát a jelen adatkezelési tájékoztatóban megjelölt céllal összefüggésben nem megfelelően kezelné. Ebben az esetben az Adatkezelőnek kell igazolnia, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**A törléshez való jog**

Az érintett személy az Adatkezelő elérhetőségein keresztül, írásban kérheti az Adatkezelőtől az érintett hozzájárulása alapján kezelt személyes adatainak a törlését. A törlési kérelmet az Adatkezelő abban az esetben utasítja el, ha az Adatkezelő a személyes adatok kezelésére az érintett hozzájárulásának visszavonását követően vagy a nélkül is rendelkezik jogalappal az adatok további tárolására, felhasználására. Ilyen eset például az, ha az irattározásra vonatkozó határidő nem telt le.

**Jogorvoslathoz való jog**

Ha az érintett úgy ítéli meg, hogy az Adatkezelő a személyes adatainak kezelése során megsértette a hatályos adatvédelmi követelményeket, akkor

- panaszt nyújthat be a **Nemzeti Adatvédelmi és Információszabadság Hatósághoz**, cím: 1055 Budapest, Falk Miksa utca 9-11., postacím: 1363 Budapest, Pf. 9. E-mail: ugyfelszolgalat@naih.hu, honlap: www.naih.hu, vagy

- lehetősége van adatainak védelme érdekében **bírósághoz fordulni**, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve a Hatóság székhelye szerint illetékes törvényszéknél nyújtja-e be keresetét. A lakóhelye vagy tartózkodási helye szerinti törvényszéket megkeresheti a http://birosag.hu/ugyfelkapcsolati-portal/birosag-kereso oldalon. A Hatóság székhelye szerint a perre a Fővárosi Törvényszék rendelkezik illetékességgel.